kardosdrur/scandi-wiki huggingface dataset:
Intrinsisk

Intrinsisk, adj. indre, væsentlig; som kommer indefra; som er indefravirkende;
en intrinsisk faktor er (fysiologisk) et enzym, der afsondres i maven; intrinsisk værdi er egenværdi, reel værd, værdi i handel og vandel (modsat affektionsværdi).

Begrebet intrinsisk værdi har stor betydning inden for moralfilosofien.
At en handling eller en genstand besidder intrinsisk værdi, vil sige at man ønsker at gøre handlingen eller søge genstanden, ikke for hvad denne handling eller genstand kan give en eller andre eller føre til, men udelukkende for dens egen skyld.

Begrebet er bedst kendt fra utilitarismen, hvor lykke hævdes at være det eneste der besidder intrinsisk værdi. Begreber som kærlighed og retfærdighed har for en utilitarist ingen værdi i sig selv, men kun en værdi i forhold til i hvor høj grad af lykke disse begreber genererer.

Andre moralske teorier har en bredere vifte af ting som de tillægger intrinsisk værdi, og intuitivt vil de fleste nok betragte kærlighed som en af de ting der må siges at besidde værdi i sig selv.
For en utilitarist vil et kærlighedsforhold blot blive betragtet som resultatet af en optimal allokering af lykkemaksimering, og forholdet vil kun skulle bibeholdes indtil tidspunktet x, hvor den største lykke maksimering vil kunne blive fundet andetsteds.
En utilitarist vil altså være i konstant udkig efter bedre tilbud, og vil deri også umuliggøre det som i klassisk forstand bliver betragtet som kærlighed.
Dette er årsagen til at der igennem tiden er blevet udviklet mange alternative pluralistiske teorier der netop tager denne dimension i overvejelse.

Etik
Mercedes-Benz type 204

Mercedes-Benz type 204 er chassiskoden for Mercedes-Benz C-klassen fra 2007 og frem. Type 204 afløste type 203 og fås som 4-dørs sedan og 5-dørs stationcar.

Motorudvalget er meget bredt med 4-, 6- og 8-cylindrede benzinmotorer og 4- og 6-cylindrede dieselmotorer.

Billeder

Motorer

Fodnoter

Eksterne henvisninger 

 Officiel hjemmeside 

204
Store mellemklassebiler
Biler introduceret i 2007
Biler fra 2000'erne
Biler fra 2010'erne
Baghjulstrukne biler
Stationcars
Ingeniørregimentet

Ingeniørregimentet er et våbenartscenter som hører under Hærkommandoen. Det blev i sin nuværende form dannet 1. september 1997 ved sammenlægning af Sjællandske Ingeniørregiment fra Farum Kaserne og Jydske Ingeniørregiment fra Randers Kaserne. Regimentet blev dog oprindeligt etableret ved et tillæg til Hærloven 25. juli 1880 og kan som del af Ingeniørkorpset føre sin historie tilbage til 1684.

Ingeniørregimentet er placeret på Skive Kaserne i Jylland, hvor soldaterne trænes i blandt andet etablering af og rydning af hindringer samt passage af vandløb, primært 1. Panseringeniørbataljon, uskadeliggørelse af ueksploderet ammunition, primært 2. EOD-bataljon; etablering af lejre og meget mere, primært 3. Konstruktionsbataljon. Ingeniørtropperne skal også kunne kæmpe på lige fod med kampsoldaterne. Endelig er der en stab, der består af den tidligere "Hærens Ingeniør- og ABC-skole".

Litteratur 
 Niels Maare: Ingeniørregimentet: 1880 – 25. juli – 1955, Qvist & Co. 1955 (særtryk af Tidsskrift for Ingeniørofficerer).

Militære enheder fra Danmark
Etableret i 1997
Etableret i 1880
Mogens Bøggild

Mogens Kruse Bøggild (11. juni 1901 i Hillerød – 25. april 1987 i København) var en dansk billedhugger. 

Blandt Mogens Bøggilds mest kendte arbejder er en granitskulptur, Grisebrønden eller Ceresbrønden (1941-50, skænket af Ceres Bryggerierne i 1941), der står i kopi på Rådhuspladsen i Århus. Den store granitskulptur skildrer en so med syv grise og er en helt speciel vandkunst med indbygget urværk, der får grisene til at tisse på skift og soen til at savle. I 1992 blev der lavet en kopi i bronze p.d.a. tilbagevendende hærværk. Originalen står på Landbrugets Rådgivningscenter i Skejby. På Torvet i Nykøbing Falster har han ligeledes en granitskupltur kaldt Bjørnebrønden. Den er udført i 1939.

Bøggild har modtaget både Eckersberg og Thorvaldsen Medaillen (1930 og 1940). Han blev Ridder af 1. grad af Dannebrog 1956 og Kommandør 1966.

Referencer

Eksterne henvisninger 
 
 

Billedhuggere fra Danmark
Modtagere af Eckersberg Medaillen
Danskere i 1900-tallet
Personer fra Hillerød
Modtagere af Thorvaldsen Medaillen
Personer i Kraks Blå Bog (afdøde)
Personer i Dansk Biografisk Leksikon
Kommandører af Dannebrog
Modtagere af Ole Haslunds Kunstnerfonds legat
Phasing (musik)

Phasing betegner inden for den minimalistiske musik en kompositionsteknik ved hvilken to instrumenter udfører den samme – ofte gentagne eller "repetitive" – stemme, på en sådan måde at den ene spiller i en fastlagt takt, mens den anden tidsmæssigt bevæger sig længere og længere bort fra den første stemme. På den måde kan man sige at de to stemmer "kommer ud af fase" og lidt efter lidt igen "i fase" med hinanden ("faseforskydning"). De to stemmer føles at spille i samme tempo; der viser sig blot klangligt og rytmisk ændrede lytteindtryk.

Teknikken tog sit udgangspunkt i båndmusik ("tape music") af komponisten Steve Reich hvor flere kopier af den samme båndsløjfe blev sat i gang på samme tid på forskellige båndafspillere. Med tiden opstod der ved de små forskelle i båndhastigheden en "flanger"-effekt og en rytmisk adskillelse. Som eksempler kan nævnes Reichs Come Out og It's Gonna Rain. Teknikken blev derefter anvendt på akustiske instrumenter (Piano Phase (1967), Marimba Phase (1980)); senere blev faseforskydning også udført skridtvis i stedet for gradvis som i Reichs Clapping Music.

Et eksempel inden for populærmusikken er "The True Wheel" på Brian Eno's Taking Tiger Mountain (By Strategy).

At spille gentagne fraser med det samme tempo, men med forskellig metrisk længde (slag per takt) som i musik af Philip Glass og andre, er ikke phasing, men kan snarere anses for at være polyrytmik.

Se også
 Fase

Noter

Eksterne henvisninger 
 "Video Phase"  fra Steve Reichs hjemmeside
 To eksempler på phasing fra YouTube: 1 og 2

Musikudtryk
Minimalistisk musik
Frédéric Née

Frédéric Née (født 18. april 1975 i Bayeux, Frankrig) er en tidligere fransk fodboldspiller, der spillede som angriber hos klubberne SM Caen, SC Bastia og Olympique Lyon. Med Lyon blev han fransk mester i både 2002 og 2003.

I dag har han siden 2010 været teknisk træner for Bastia.

Landshold 
Née blev af landstræner Roger Lemerre overraskende udtaget til Confederations Cup 2001. Her spillede han den 1. juni sin eneste landskamp mod Australien. Franskmændene vandt senere turneringen.

Titler 
Ligue 1
 2002 og 2003 med Olympique Lyon

Confederations Cup
 2001 med Frankrig

Eksterne henvisninger 
 Soccerbase.com spillerinfo 

Fodboldspillere fra Frankrig
Fodboldspillere fra SM Caen
Fodboldspillere fra SC Bastia
Fodboldspillere fra Olympique Lyon
Fodboldtrænere fra Frankrig
Jérémie Bréchet

Jérémie Bréchet (født 14. august 1979 i Lyon, Frankrig) er en fransk fodboldspiller, der spiller som venstre back hos Gazélec Ajaccio. Han kom til klubben i sommeren 2014. Han har tidligere optrådt hos blandt andet Girondins Bordeaux, Olympique Lyon i sin fødeby, samt i både italienske Inter Milan, spanske Real Sociedad, hollandske PSV Eindhoven og franske Sochaux.

Bréchet vandt med Olympique Lyon to franske mesterskaber i henholdsvis 2002 og 2003. Under sin første periode hos FC Sochaux vandt han desuden pokalturneringen Coupe de France i 2007.

Landshold 
Bréchet spillede i sin tid som landsholdsspiller (2001-2003) tre kampe for Frankrigs landshold. Han var en del af den trup der vandt guld ved Confederations Cup 2001 i Sydkorea og Japan.

Titler 

Ligue 1
 2002 og 2003 med Olympique Lyon

Coupe de France
 2007 med FC Sochaux

Confederations Cup
 2001 med Frankrig

Eksterne henvisninger 

Fodboldspillere fra Frankrig
Fodboldspillere fra Olympique Lyon
Fodboldspillere fra FC Internazionale Milano
Fodboldspillere fra Real Sociedad
Fodboldspillere fra PSV Eindhoven
Fodboldspillere fra FC Sochaux-Montbéliard
Fodboldspillere fra Troyes AC
Fodboldspillere fra Girondins Bordeaux
Nidstang

En nidstang er en stang af hassel med et afhugget hestehoved, rejst som (trolddoms)middel til at skade, bringe ulykker over den person, mod hvem hovedets opspærrede gab var vendt.

Nidstænger i oldtiden 

Nidstænger findes omtalt blandt andet i de islandske sagaer, hvor en stormand i 900-tallet, Egil Skallagrimsson, levede i fjendskab med den norske konge Erik Blodøkse og dennes dronning Gunhild; og som en hævnakt mod kongen plyndrede dennes gård på øen Herdla ved Bergen. Derefter gik Egil Skallagrimsson op på øen, tog en hasselstang, gik op på en skråning vendt mod land, satte et hestehoved på enden af stangen, læste over den og udtalte: "Her sætter jeg op nidstang og vender forbandelsen mod kong Erik og dronning Gunhild." Derpå stødte han stangen i jorden og ristede runer på denne for at oplyse, hvilken forbandelse, der var nedlagt i den.

Også Saxo omtaler i sine sagnkongeberetninger nidstangen, således i beretningen om Greb, Frode Fredegods fostbroder.

Olav Tryggvason skal have Håkon jarls og trællen Karks hoveder sætte på nidstænger på retterstedet Munkholmen udenfor Trondheim i år 995.

Nidstænger i nyere tid 
I 2006 satte lokalpolitikeren Øystein Meier Johannessen i Hemnes i Nordland flere stænger med fårehoveder op uden for kommunestyrets mødelokale som en protest mod det, han kaldte styrets manglende demokratiforståelse, og mod, at lokalavisen Rana Blad efter hans mening ikke opfyldte sin samfundsrolle. 

Moderne udøvere af norrøn religion benytter "virtuelle nidstænger" for at kaste ulykke over modstandere på Internet, først og fremmest rettet mod racisters og nynazisters misbrug af norrøn mytologi og symbolik.

Litteratur 
T.B.W: "Nid", i: Skalk 1993, nr. 4, s. 32

Eksterne henvisninger 
 http://runeberg.org/salmonsen/2/17/0962.html
 http://ordnet.dk/ods/opslag?opslag=Nidstang&submit=S%F8g
 http://livtraser.dk/andre-sider/nidstang

Noter 

Folkeminde fra Norden
Kultur
Schwarzenbach (Oberpfalz)

Schwarzenbach er en kommune i Landkreis Neustadt an der Waldnaab i Regierungsbezirk Oberpfalz i den tyske delstat Bayern. Den er en del af Verwaltungsgemeinschaft Pressath.

Geografi 
Schwarzenbach ligger i Region Oberpfalz-Nord og består ud over Schwarzenbach, af landsbyerne Pechhof, Parkstein-Hütten, Schmierhütte, Walbenhof, Manteler Forst og Fischhaus.

Historie 
Schwarzenbach hørte under Rentamt Amberg og Landgericht Waldeck i Kurfyrstedømmet Bayern.

Eksterne henvisninger
Mysen

Mysen er en norsk stationsby i Eidsberg kommune i Østfold med 5.582 indbyggere (2007). Stednavnet kommer af et gårdsnavn, norrønt Mysin, af "mose" og -vin (norrønt for "eng").

Historie 
Den tidligere Mysen kommune blev oprettet i 1920 ved udskillelse fra Eidsberg kommune, men igen slået sammen med denne i 1961; for Mysen kommune målte kun 1,6 km² og var dermed Norges næst mindste (kun Grip kommune i Møre og Romsdal var mindre).

Mysen fik bystatus i 1997, efter at den var vokset op omkring Mysen Station, der ligger på Østfoldbanens Østre Linje. Stationen blev taget i brug med linjen i 1882, og medførte en økonomisk udvikling og påfølgende befolkningsvækst.

Stedets kirke ligger i en park ved stationen. Den er opført i 1903 på Anton H. Mysens bekostning efter tegning af arkitekt Hjalmar Welhaven.

Momarkedet 
Nord for Mysen ligger Momarken travbane. Her afholdtes også det årlige Momarked, hvor blandt andre ABBA har optrådt (1975).  I august 2010 blev Momarkedet afholdt for 60. gang. Fra 2014 har det ændret navn til Festdager.

Koncentrationslejren 
I januar 1945 blev SS-major Hans Aumeier sendt med fly til Norge på direkte ordre af SS-general Oswald Pohl for at oprette en koncentrationslejr på Mysen. I foråret voksede en lejr frem på Momarken, bygget af russiske krigsfanger, senere af 350 norske fanger fra Grini. Lejren blev aldrig fuldført. Ved freden 8. maj blev fangerne løsladt. Aumeier og hans stab fra Dachau, Auschwitz og straffekolonier i Letland blev arresteret i juni 1945. Aumeier blev senere dømt og henrettet i Krakow, mens SS-løjtnant Bruno Pfütze fra Auschwitz  tog sit liv på Akershus fæstning i Oslo.

Kendte fra stedet 
 Alf T. Pettersen († 1986)
 Helge Rykkja (1943—2020), digter, lokalpolitikar, lærer
 Jan Garbarek (1947—), musiker, komponist
 Cecilie Løveid (1951—), digter

Henvisninger 

Byer i Norge
Wetherby

Wetherby er en by i byen Leeds, West Yorkshire England. Byen har en befolkning på 22.000 og er kendt for sin væddeløbsselskaber. Byen er beliggende (for det meste på den nordlige) bredden af River Wharfe.

Byen ligger på A1 (M) motorvej ca lige mellem London og Edinburgh. Dette har gjort byen et strategisk standsested og har bevaret sin mange kroer og værtshuse i erhvervslivet.

Leeds
Byer i England
Optimus Prime

Optimus Prime er en fiktiv person og hovedperson i Transformers-universet.

Han er lederen af Autobotterne.

Eksterne henvisninger 
 

Transformers
UNESCOs Verdensarvsliste (I fare)

Verdensarvsområder i fare er en særlig liste, som UNESCO udarbejder, der viser verdensarvsområder der af den ene eller anden årsag er i fare. Listen udarbejdes med baggrund i koventionens artikel 11 punkt 4.

Årstallet i parentes angiver hvornår stedet er optaget på farelisten.

Afghanistan 

 Buddhaerne i Bamiyan (2003)
 Minareten i Jam (2002)

Azerbaijan 

 Baku (2003)

Central Afrikanske Republik 

 Manovo-Gounda St. Floris Nationalpark (1997)

Chile 

 Humberstone og Santa Laura Saltpeter værker (2005)

Den Demokratiske Republik Congo 

 Garamba Nationalpark (1996)
 Kahuzi-Biega Nationalpark (1997)
 Okapi Vildtreservat (1997)
 Salonga Nationalpark (1999)
 Virunga Nationalpark (1994)

Elfenbenskysten 

 Comoé nationalpark  (2003)
 Mount Nimba Strict Nature Reserve Nationalpark (1992)(også i Guinea)

Ecuador 

 Galapagosøerne (2007)

Etiopien 

 Simien Nationalpark (1996)

Filippinerne 

 Cordilleras risterasserne (2001)

Guinea 

 Mount Nimba Strict Nature Reserve Nationalpark (1992) (også i Elfenbenskysten)

Indien 

 Manas vildtreservat (1992)

Iran 

 Bam (2004)

Irak 

 Assur (Qal'at Sherqat) (2003)
 Den arkæologiske by Samarra (2007)

Jerusalem 

 Den Gamle By i Jerusalem og byens mure (1982)
(Den gamle by i Jerusalem ligger i den østlige del af Jerusalem som har været under israelsk kontrol siden 1967, men dette er ikke anerkendt som israelsk territorium af FN og mange lande.)

Mali
 Timbuktu

Niger 

 Aïr og Ténéré naturreservat (1992)

Pakistan 

 Fort Lahore og Shalamar haverne i Lahore (2000)

Peru 

 Chan Chan arkæologiske udgravninger(1986)

Senegal 

 Niokolo-Koba Nationalpark (2007)

Serbien 

 Middelalder-monumenterne i Kosovo (2006)

Tanzania 

 Ruinerne af Kilwa Kisiwani og ruinerne af Songo Mnara (2004)

Tyskland 

 Elbdalen (2006)

Venezuela 

 Coro og dens havn (2005)

Yemen 

 Den historiske by Zabid (2000)

Ægypten 

 Abu Mena (2001)

Kilder

Eksterne henvisninger 
 http://whc.unesco.org/en/danger/

Verdensarvsområder
Geografiske lister
Anna Karenina

Anna Karenina () er en roman af den russiske forfatter Lev Tolstoj publiceret i tidsskriftet Russkiy Vestnik i årene 1873–1877 og i bogform i 1878. Romanens åbningssætning er kendt: "Alle lykkelige familier ligner hinanden, hver ulykkelig familie er ulykkelig på sin egen måde."

Romanen har to parallelle historier: overklassefruen Annas forelskelse i officeren Vronskij fører til utroskab og opløsning af ægteskab og familie, mens godsejeren Levins forelskelse i den unge Katerina (Kitty) fører til familielykke og glæde over det enkle og arbejdsomme liv på landet.

Anna Karenina er en af de store kærlighedsromaner, men kan også læses som et lærestykke i livsvisdom. 

Anna kan ses som en romantisk heltinde, men lige så meget som et dybt trængende menneske. Hun er så desperat efter at undslippe sit tomme liv og sin tørre ægtemand, at hun er villig til at risikere et dødsdømt og yderst skæbnesvangert kærlighedsforhold.

Tilblivelse 
I 1873, da Tolstoj begyndte at skrive Anna Karenina, var han midt i planlægningen af en historisk roman om Peter den Store, der var påbegyndt i 1870. Emnet overskred imidlertid Tolstojs kræfter, og han skrev til en ven: "Jeg er i meget slet humør. Kommer ingen vegne. Projektet, jeg har valgt, er utroligt vanskeligt...og jeg føler mine kræfter svinde hen." Tolstoj havde brug for et mere overkommeligt emne, mere personligt og intimt. Henri Troyat forklarer det i sin biografi som en åbenbaring, forfatteren fik. Året forinden var Tolstoj blevet dybt berørt af en tildragelse i sit nabolag. Hans ven og nabo, bekkasinjægeren Bibikov, levede sammen med sin elskerinde, den omgængelige Anne Stepanovna Pirogova, men var kommet til at foretrække familiens tyske barnepige, som han ønskede at gifte sig med. Da Anna Stepanovna fik det at vide, løb hun sin vej i smerte og fortvivlelse med noget tøj, og flakkede omkring de tre næste dage ude af sig selv af sorg. Så kastede hun sig foran et godstog ved Jasenki-stationen. Hun havde sendt et brev til Bibikov 4. januar 1872: "Du er min morder. Vær lykkelig, hvis en morder kan være lykkelig. Hvis du vil, kan du se mit lig på jernbanelinjen ved Jasenki."
Dagen efter gik Tolstoj ned til banegården som tilskuer til den obduktion, der blev foretaget i nærvær af en politibetjent. Tolstoj stod i et hjørne af skuret og så kvindens lig på bordet. Hendes hoved var knust, og hendes kærlighed havde ikke bragt hende andet end en hæslig død.

Referencer 

Lev Tolstoj
Romaner fra Rusland
Litteratur i 1873
Litteratur i 1878
Bøger der er filmatiseret
Kurt Hansen (fodboldtræner)

Kurt Hansen (født 1966) er en dansk fodboldtræner og forhenværende professionel fodboldspiller. Madsen har spillet for Svendborg fB i divisionerne under Dansk Boldspil-Union. Efter den aktive spillerkarriere fortsatte Hansen med trænergerningen og blev spillende cheftræner for Thurø Boldklub, før han skiftede til Svendborg fB og fungerede som klubbens ynglingetræner og cheftræner. Med start fra 2008/09-sæsonen har Madsen været ansat som cheftræner for 2. divisionsklubben F.C. Svendborg.

Spillerkarriere 
Hansen har tidligere repræsenteret Svendborg fB i 72 kampe i 2. division.

Trænerkarriere 
Da Hansen stoppede den aktive spillerkarriere, fortsatte den tidligere divisionsspiller med trænergerningen i sydfynske Thurø Boldklub, som han som spillende cheftræner var medvirkende til at føre op fra den lokale Serie 3 (den niende bedste danske fodboldrække) under Fyns Boldspil-Union (FBU) til Danmarksserien. I 2002 blev Kurt Hansen kåret til årets fynske serietræner (for både kvinder og herrer fra Danmarksserien til henholdsvis kvinde-serie og herre-serie 5) af Dansk Træner Union (DTU), fynsafdelingen i samarbejde med Fyns Fodbolddommerklub og Fyns Boldspil-Union (FBU). Kurt Hansen valgte imidlertidig at forlade de grønblusede spillere i Thurø Boldklub til fordel for naboklubben og Danmarksseriekollegaerne Svendborg forenede Boldklubber, hvor han blev ansat som svendborgensernes ynglingetræner i perioden 2006-2007, hvor ynglingeafdelingen igen fik sportslig fremgang. Udover at fungere som ynglingetræner i en periode på to år, trænede Hansen ligeledes klubbens U/21-mandskab indenfor samme tidsrum.

I sommerpausen 2007 valgte det daværende trænerteam for Svendborg fB's førstehold i Danmarksserien, cheftræner Ole Pedersen og spillende assistenttræner Graham Easter, at stoppe efter fem år samtidig med at ni 1. seniorspillere søgte nye udfordringer i andre klubber. Bestyrelsen i klubbens eliteafdeling besluttede derefter at lade Hansen fortsætte som cheftræner for førsteholdet fra og med 1. juli 2007, hvorfra han førte klubben op i 2. division Vest som følge af en samlet 2. plads i Danmarksserien, sideløbende med et civilt fuldtidsjob. Mange af spillerne Hansen tidligere havde trænet som ynglinge, blev hentet op i førsteholdstruppen, som bl.a. havde en periode med 25 Danmarksseriekampe uden nederlag. Samtidig med cheftrænerposten blev det til undervisning af ca. 40 fodboldelever på Fyns SportsCollege, som Svendborg fB samarbejder omkring. Da Svendborg fB dannede eliteoverbygningen F.C. Svendborg i sommeren 2008 som følge af oprykningen til Danmarksturneringen i fodbold, fortsatte Kurt Hansen som førsteholdets cheftræner med Lars Bech Petersen som assistenttræner. Grundet klubbens tilbagevenden til divisionerne og resultaterne opnået i efterårssæsonen 2008, blev samarbejdet med Kurt Hansen og eliteprojektet F.C. Svendborg forlænget med yderligere to år, frem til 30. juni 2011, for at skabe arbejdsro i opbygning af holdet.

Referencer 

Fodboldspillere fra Danmark
Fodboldspillere fra Svendborg fB
Fodboldtrænere fra Danmark
Fodboldtrænere fra Thurø Boldklub
Fodboldtrænere fra Svendborg fB
Fodboldtrænere fra FC Svendborg
Värmdö

Värmdö er en ø i Stockholms indre skærgård i Stockholms län, i landskapet Uppland. Øen er Sveriges femtestørste og har et areal på 181 km². Den største del af øen, og alle mindre øer øst for den, ligger i Värmdö kommune. Den vestligste del af Värmdö ligger i Nacka kommune.

Øen består af fem områder, som er adskilt af kanaler eller smalle næs: Fågelbrolandet hedder området syd for Brevikssundet og Strömma Kanal. Nord derfor ligger Värmdölandet, som er det arealmæssigt største område. Värmdölandet forbindes med Farstalandet i Ålstäket. Nord og vest for Farstaviken og Ösby träsk ligger Ormingelandet. Farstalandet afgrænses i syd af Kolström og syd derfor ligger øen Ingarö.

Øer i Sverige
Stockholms län
Väddö

Väddö er en halvø i det nordlige Roslagen, og ligger cirka 100 kilometer nord for Stockholm i Sverige. Sammen med den sydlige del af øen, kaldet Björkö, regnes Väddö som Sveriges arealmæssigt syvendestørste ø. Väddö hører under det gamle Väddö och Häverö skeppslag (skibslaug, svarende til et svensk herred) og var selvstændig kommune frem til 1971, hvor den blev en del af Norrtälje kommune.

I syd bliver Väddö til Barnens ö og Björkö, og i nord til Fogdö og Singö. Øen har omkring 3.000 huse til fastboende og 8.000 fritidshuse. Erhvervslivet på øen er afhængigt af sommerturismen i form af bådrejsende og beboerne i fritidshusene, samt af jagt og fiskeri. Mange håndværkere arbejder som selvstændige.

På Väddös nordspids ligger det gamle fiskerleje Grisslehamn. Indtil 1950'erne kaldtes det Nya Grisslehamn for at kunne skelne det fra Gamla Grisslehamn, stedet hvor rokonkurrencen Postrodden begyndte i 1600-tallet, hvor der med Åland dystes om, hvem der hurtigst kan ro den 40 kilometer lange tur over Ålandshavet, fra Grisslehamn til Eckerö på Åland. I århundreder var den primære beskæftigelse på Väddö transport af post og passagerer mellem de to øer.

I Grisslehamn ligger blandt andre Engströmgården, som driver et museum om Väddös mest kendte person, forfatteren og kunstneren Albert Engström (1869-1940). Samme år som Engström døde, flyttede en smålænding til Tomta, forfatteren Vilhelm Moberg. I Grisslehamn ligger også Hotell Havsbaden, der fungerer som turist-, spa- og konferencehotel.

Midt på Väddö ligger Älmsta, som er Väddös største byområde. Det er delt i to, hvoraf den største del, Älmsta, ligger på fastlandet og den mindre del (der egentlig ikke er Älmsta, bortset fra byerne Norra Sund og Hammarby) ligger på øen. Lige syd for Älmsta ligger på fastlandssiden Roslagens Sjöfartsmuseum, hvor man kan opleve Roslagens søfartsmiljø. Cirka 2 kilometer østsydøst for Älmsta rejser Kasberget sig, med en vidtstrakt udsigt, blandt andet kan man se Åland i godt vejr.

Väddö kanal og Väddöviken adskiller øen fra fastlandet. Väddö er forbundet med fastlandet af tre broer, Trästabron i nord, Älmstabron i midten og Bagghusbron i syd. Väddö kanal, hvis anlæggelse blev påbegyndt i 1819 og indviedes i 1840, er en af Väddös mest populære attraktioner med omkring 22.000 passerende både om året.

Ud over rokonkurrencen Postrodden, er en anden kendt begivenhed Elmstanatta, Roslagens største sommerfest.

Øer i Sverige
Stockholms skærgård